گيلانˇ اؤجا (مجلله)

گيلانˇ اؤجا یکته دۊزوؤنه ماهنامه (فارسي ؤ گيلکي) ایسه کي گه سیاسي ؤ فرهنگي ؤ اجتماعي خبرؤنه مخصۊصاً کارگرؤن أجي چاپ کؤنه. اي نشریه نؤم أول‌سر گیله‌اؤجا بۊ کي خئلي زۊد عوضأبؤ به گیلان ٚ اؤجا. اي مجللهٰ شأنه گيلانˇ کيتابفؤرۊشئنˇ ميئن ياتن.اؤجا ۱۵ - ورگ 

شماره'ن
اؤجا دۊته پيش‌شؤماره ۱۵۸۹ أمير ما ؤ آول ما (۱۳۹۴ بهمن ؤ اسفند)ˇ ميئن بيرۊن بدأ. اي مجلله خۊ أولي شؤمارهٰ ۱۵۸۹ سيا ما (۱۳۹۵ ارديبهشت)ˇ ميئن چاپ بؤده.

گیلکي فرهنگ ؤ أدبیات
اي مجله کي ويشتري اۊنه اؤجا دۊخؤنن، گيلکي أدبياتˇ ميئن پۊر راديکال ایسه ؤ هسأشعر ؤ گیلکي شعر ˇ وضعيت ؤ گیلان‌شناسي به، جدي‌ترين مؤنتقد محسۊب بۊنه.آتش! آتش! نگاهی انتقادی به وضعیت شعر گیلکی. امین حسن‌پور (ورگ). گیلان اؤجا، ش ۱۰ و ۱۲ و ۱۳ و ۱۴ و ۱۵ و ۱۷

اي نشريه هر شماره گیلکي قصصه چاپ کؤنه ؤ گيلکي ادبيات ˇ نقد أجي‌م وانيويس چاپ بۊده دأنه. اؤجای ٚ جلد ٚ سر، هم هجري شمسي تقویم چاپ بنه هم دیلمي تقویم.

نقد
یته ايشؤنˇ وانويسؤنˇ جي، ميدانˇ سايتˇ ميئن مۊنتشرأبؤ شهرداری‌ها، دفاتر سلب مالکیت کي شهرداري‌ئن ٚ کرد ٚکار' نقد کؤنه. اؤجای ٚ سرمقاله'ن همه‌ته هي رادیکال ؤ انتقادي رامته' پیش شنه.

عقاید ؤ کارکیاگري
اؤجا صاحب امتياز ؤ مؤدير مسئۊل أحمد زاهدي شلماني ايسه. ولي نشريه يکته شؤرا همرأ کار کؤنه کي اۊن' دۊخؤنن نیویشتنکسؤن ٚ شؤرا (فارسي: شورای نویسندگان) ؤ هي شؤرا اي نشريه' کارکیاگري کؤنه.

اؤجا خۊفرمؤني ؤ جيراجؤردؤمؤکراسئه تبليغ کأدره.

اي نشریه کاغذي ایسه ؤ اینترنت ٚ مئن پخش نبنه؛ هین وأسي اؤجای ٚ دومي پیش‌شماره مئن اي تؤضیحه فارسي أجي بنويشتن:

«ویشترˇ مؤخاطبؤنˇ همرأ اي سؤال ؤ نؤکته پيش هأنه کي «چره کاغذي نشريه؟» ؤ «چره گیله‌اؤجا' ننئنين اينترنت ٚ مئن؟» أمه گۊنيم چره کاغذي نشريه نأ؟ واقعيت اينه کي اينترنتˇ رواجˇ پسي، خئلي أمئه کارؤن' کامپيۊتر ؤ اينترنتˇ مئن کؤنيم. اي مؤهبته کامپيۊتر ؤ اينترنت أمئبه بنأن کي أمئه ارتباطؤن ؤ اشتراکؤن -تقريبا- همه‌کس‌ئبه سريعتر بۊبؤ ؤ أمرأني گيله‌اؤجا نيويشتن ؤ دچينواچين ؤ انتشار ئبه ايشؤن' کارأگينيم أمما نؤکته ائره' کي نيويشتن، خؤندن ؤ فرامۊشأبؤن ٚ شي نئه؛ أمه نيويسنيم ؤ خؤنيم کي جؤر بأيم (رؤشد بکۊنيم)، نيويسنيم ؤ خؤنيم کي رادکيم. شايد بيربط نظر بأ، ولي اي رۊزؤن أمه أمئه همه‌ته انساني کردٚکارؤن' -ظاهرا- اينترنتˇ مئن پيش بئنيم. أمه اينترنتˇ مئن خؤنيم، نيويسنيم، مۊزيک اشتؤنيم، فيلم نيشينيم، حتی جامعه چأکؤنيم ؤ اۊنˇ پأستن‌ئبه جنگنيم! هئره أمئه گب'. اينترنتˇ مئن خؤندن بد نئه. أمما مؤهممه چي خؤنيم، مؤهمه چۊتؤ خؤنيم ؤ خؤندن ؤ نيويشتن أجي خأن أمئه دؤرˇور' چۊتؤ أثر بنيم! أمه خۊش دأنيم گیله‌اؤجا خؤندنکس، هۊتؤ کي پيشي سرمقاله مئنأن بۊتيم، خۊدش اؤجا ببۊن. خۊش دأنيمنشريه خيابؤنؤن ؤ کۊچه'ن ؤ محلله'ن' بمجه ؤ دس بدس ببۊن ؤ اينˇ خؤندنکس دئه‌خؤندنکسؤنˇ همرأ گب بزنه.

أمه گۊنيم کي کاغذˇ سر بقايده خؤندن أجي ؤ خيابؤنؤن ؤ همگؤني سارايي مئن شأنه دؤرˇور' دئن ؤ اۊنˇ سر اثر نأن، نأ یکته دیمه کامپیۊتر ؤ تأبلت ؤ مؤبايلˇ گۊشي پۊشت أجي.»چند نکته از شماره‌ی قبل و برای شماره‌های بعدی... گیله‌اؤجا (گیلان ٚ اؤجا)، دومي پیش‌شماره، آخري ص.

سربس

جرگه:نشريه'ن